CELEX: C2004/094/71
Language: el
Date: 2004-04-17 00:00:00
Title: Υπόθεση C-108/04: Αίτηση για την έκδοση προδικαστικής αποφάσεως που υποβλήθηκε με διάταξη του Tribunal Superior de Justicia de Galicia, Sala de lo Social, η οποία εκδόθηκε στις 19 Ιανουαρίου 2004 στο πλαίσιο της υποθέσεως Divina Cortiñas Yáñez κατά Instituto Nacional de la Seguridad Social και Tesorería General de la Seguridad Social

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/31
            
         Αίτηση για την έκδοση προδικαστικής αποφάσεως που υποβλήθηκε με διάταξη του Tribunal Superior de Justicia de Galicia, Sala de lo Social, η οποία εκδόθηκε στις 19 Ιανουαρίου 2004 στο πλαίσιο της υποθέσεως Divina Cortiñas Yáñez κατά Instituto Nacional de la Seguridad Social και Tesorería General de la Seguridad Social
   (Υπόθεση C-108/04)
   (2004/C 94/71)
   To Tribunal Superior de Justicia de Galicia, Sala de lo Social, υπέβαλε με διάταξη που εκδόθηκε στις 19 Ιανουαρίου 2004 και περιήλθε στη Γραμματεία του Δικαστηρίου την 1η Μαρτίου 2004 αίτηση για την έκδοση προδικαστικής αποφάσεως στο πλαίσιο της διαφοράς μεταξύ της Divina Cortiñas Yáñez, αφενός, και του Instituto Nacional de la Seguridad Social και της Tesorería General de la Seguridad Social, αφετέρου.
   Το Tribunal Superior de Justicia de Galicia ζητεί από το Δικαστήριο να αποφανθεί επί των εξής ερωτημάτων:
   
               1.
            
            
               Αντίκειται στην οδηγία 79/7/ΕΟΚ (1), της 19ης Δεκεμβρίου 1978, και συγκεκριμένα στο άρθρο 4 αυτής, εθνικός κανόνας σύμφωνα με τον οποίο, για την υπαγωγή σε ειδικό καθεστώς κοινωνικής ασφαλίσεως για τους γεωργούς, εκτός από τις γενικές προϋποθέσεις, απαιτείται, σε περίπτωση που ο/η εργαζόμενος/η είναι έγγαμος/η, τα εισοδήματα που προέρχονται από την υπαγόμενη στο καθεστώς αυτό δραστηριότητα να είναι τα κύρια, δηλαδή τα μεγαλύτερα ποσοτικώς, εισοδήματα του ζεύγους;
            
         
               2.
            
            
               Αντίκειται στην οδηγία 79/7/ΕΟΚ, της 19ης Δεκεμβρίου 1978, και συγκεκριμένα στο άρθρο 4 αυτής, εθνικός κανόνας σύμφωνα με τον οποίο, απλώς και μόνο λόγω της υπαγωγής του συζύγου του/της σε άλλο καθεστώς κοινωνικής ασφαλίσεως, ο/η εργαζόμενος/η οφείλει να αποδείξει ότι τα εισοδήματα που προέρχονται από τη δραστηριότητα που εμπίπτει στο ειδικό καθεστώς κοινωνικής ασφαλίσεως για τους γεωργούς είναι μεγαλύτερα από αυτά του/της συζύγου του/της, έτσι ώστε, αν δεν το αποδείξει, να τεκμαίρεται ότι δεν είναι μεγαλύτερα;
            
         
      (1)  ΕΕ ειδ. έκδ. 05/003, σ. 160.